ATKV Postmatriek | Loopbaankeuses, Ervaringsleer, Akademie, Pret, Avontuur
ATKV – POSTMATRIEK HOME
Ons program is tien maande lank en gevul met visie, doelwitte, avontuur en uitdagings om nie net jou leierskappotensiaal te ontdek nie, maar om jou ook te help om die insig en vermoë te ontwikkel om verantwoordelike en ingeligte besluite rondom jou toekoms en loopbaanrigting te neem.
ATKV-Postmatriek gee aan skoolverlaters die geleentheid om in ’n veilige omgewing te besin oor die opwindende, maar uitdagende toekoms wat hulle wag deur sinvolle blootstelling aan die beroepswêreld en lewensvaardighede.
Kom ontwikkel nuwe vaardighede wat jou visie verbreed en jou CV ’n hupstoot in die regte rigting gee.
Studente word in ’n koshuis op die pragtige ATKV-Drakensvilleoord gehuisves. Die oord is omring met sekuriteitsheinings en beskik oor 24 uur-sekuriteit.
MAAK VAN DIE GROOTMENSWÊRELD KINDERSPELETJIES
Lees meer oor ons geakkrediteerde program en laai jou inligtingsgids af.
Jy kan uit 17 geakkrediteerde aanlyn kursusse een kies om tydens jou ATKV-Postmatriekjaar te doen. Deur hierdie kursus kan jy krediete bymekaar maak vir verdere studie in jou gekose rigting, bepaal of jy werklik in ’n spesifieke rigting belangstel of bloot net jou CV meer indrukwekkend maak.
Sosialisering is belangrik vir emosionele ontwikkeling en daarom maak ons program ook voorsiening vir unieke pretaktiwiteite wat ʼn goeie selfbeeld en kommunikasievaardighede ontwikkel. Ons studente doen kultuurervarings op, doen ʼn bergfietstoer, besoek Lesotho, Mosambiek en Botswana en leer van die omgewing.
Die avontuursegment in ons kurrikulum bied ’n praktiese aanslag op lewensvaardigheidontwikkeling. Studente beweeg buite hul gemaksone danksy ʼn bergfietskursus, skubaduik, stap- en wildernisekspedisies, perdry ,witwaterroei, abseil en rotsklim, jag- en slagkuns, noodhulpkursus en vele meer.
Ons kurrikulum fokus verder op die ontwikkeling van ʼn selfstandige en onafhanklike student wat in beheer is van sy lewe. Die straatskerpsegment bemagtig studente deur programme en praatjies oor algemene regsbeginsels, persoonlike finansies, projekbestuur, wapenhantering, veldkookkuns en vele meer.
Ons program fokus op die geheelontwikkeling van ons studente en vind daarom ʼn vastrapplek in persoonlikheidsontwikkeling. Hierdie aspek van ons kurrikulum dek onderwerpe soos algemene lewensvaardighede, persoonlikheidsontleding, emosionele intelligensie,konflikbestuur en vele meer.
DOELGERIG IN AFRIKAANS VIR ’N BLINK TOEKOMS
Doen sommer vandag nog aansoek deur ons aansoekvorm hier af te laai.
Aan die begin van my ATKV-Postmatriekjaar het ek hand en tand baklei teen die hele idee, maar my ouers was oortuig dat dit die volgende fase van my lewe sou wees. By ons eindjaarfunksie het ek vir hulle vertel dat ek nooit vir hulle my dankbaarheid sal kan beskryf oor wat ’n groot geskenk dit toe werklik was nie. Dit is beslis iets wat niemand mag misloop nie.
Dis onmoontlik om op my een hand te tel hoeveel keer ek gewonder het wat ek langs die Sterkfonteindam maak. Dis ook glad nie ’n leuen om te sê dat ATKV-Postmatriek ’n leeftyd se avontuur in een jaar is nie. ’n Tuimeltrein van emosies is dit beslis. Die herinneringe wat hier gemaak word, is iets wat ek altyd in my hart sal koester.
011 919 9038
Aansoekvorm 186.12 KB
Inligtingsgids 1.84 MB
Vul jou kontakbesonderhede in en staan kans om 'n databondel ter waarde van R1000 te wen.